
Melléklet a ……/2013. számú Képviselő-testületi határozathoz

ADÁSVÉTELI SZERZŐDÉS

amely létrejött egyrészről Kiskőrös Város Önkormányzata (6200 Kiskőrös, Petőfi S. tér 1., statisztikai számjel:15338497-7511-321-03, törzskönyvi azonosító szám:724782, képviseli: Domonyi László polgármester) mint eladó (a továbbiakban: Eladó),
másrészről a PROTOKON Gyártó, Fejlesztő és Kereskedő Kft. (székhely: 6200 Kiskőrös, Petőfi út 99., cégjegyzékszám: 03-09-100677, statisztikai számjel: 10580967-3230-113-03, adószám: 10580967-2-03, képviseli: Kurucz András ügyvezető)  mint vevő (a továbbiakban: Vevő) (a továbbiakban együttesen: Szerződő Felek) között az alulírott napon és helyen, az  alábbi feltételek szerint:

1. A Szerződő Felek rögzítik, hogy az Eladó per-, teher- és igénymentes üzleti vagyonát képezi kizárólagos, 1/1 tulajdoni hányadban a Kiskőrös belterületi 4331/76. hrsz-on nyilvántartott, természetben a Bajtárs utcában található 2052 m2 nagyságú beépítetlen terület megjelölésű ingatlan.
2. A Szerződő Felek kijelentik, hogy a szerződés 1. pontjában megjelölt ingatlant az önkormányzati vagyonról, a vagyon hasznosításáról szóló 26/2012. (XII.19.) önk. rendelet 12. § (4) bekezdés b) pontjában foglalt felhatalmazás alapján a Polgármester értékesítésre jelölte ki. A Szerződő Felek rögzítik, hogy Kiskőrös Város Önkormányzat Képviselő-testületének ……./2013. számú határozatával hozzájárult a szerződés 1. pontjában meghatározott ingatlan értékesítéséhez.
3. Az Eladó eladja, a Vevő pedig megvásárolja a jelen szerződés 1. pontjában megjelölt ingatlant, minden természetes és jogi tartozékával együtt, a Vevő által megtekintett állapotban.
4. A Szerződő Felek a vételár összegét bruttó 4.850.000,- Ft-ban, azaz négymillió-nyolcszázötvenezer forintban állapítják meg. Az Eladó kijelenti, hogy az általános forgalmi adóról szóló 2007. évi CXXVII. törvény 86. § (1) bekezdés k) pontja alapján mentes az adó alól.
5. A Vevő a vételárat egyösszegben, jelen szerződés megkötésétől számított 3 napon belül megfizeti az Eladó CIB Bank Zrt. hitelintézetnél vezetett 10701300-48535706-51100005 számú számlájára.
6. A Vevő a vételár teljes összege megfizetésének napjától lép az ingatlan birtokába, e naptól kezdve szedi a dolog hasznait, viseli terheit, és azt a kárt, amelynek megtérítésére senkit sem lehet kötelezni.

7. Az Eladó jelen szerződés aláírásával feltétlen és visszavonhatatlan beleegyezését és bejegyzési hozzájárulását adja ahhoz, hogy jelen szerződés alapján az ingatlan tulajdonjogát a vevő javára az ingatlan-nyilvántartásba adásvétel jogcímén bejegyezzék.
8. Az Eladó kijelenti, hogy Magyarországon székhellyel rendelkező jogi személy, belföldi helyi önkormányzat, a Vevő kijelenti, hogy Magyarországon bejegyzett gazdasági társaság és egyben a nemzeti vagyonról szóló 2011. évi CXCVI. törvény szerinti átlátható szervezet, amelyek tulajdonszerzési és elidegenítési képességét jogszabály nem korlátozza és nem zárja ki. A Vevő képviseletében eljáró természetes személy kijelenti, hogy a Protokon Gyártó, Fejlesztő és Kereskedő kft. képviseletében eljárhat, jogokat szerezhet és kötelezettségeket vállalhat, ennek igazolásaként csatolja aláírási címpéldányát.
9. Az adásvételi szerződéssel és a tulajdonszerzéssel kapcsolatos költségek és illeték a Vevőt terhelik, a tulajdonjogban bekövetkezett változás ingatlan-nyilvántartásban történő átvezettetésének költsége is a Vevőt terheli.

10. A Szerződő Felek közös kérelemmel fordulnak a T. Kiskőrösi Járási Hivatal Járási Földhivatalához, hogy a jelen szerződés 1. pontjában meghatározott ingatlant 1/1 tulajdoni hányadban a Vevő javára adásvétel jogcímén jegyezze be.

11. A Szerződő Felek meghatalmazzák dr. Urbán Gábort, Kiskőrös Város Önkormányzatának jogtanácsosát jelen szerződés elkészítésére és ellenjegyzésére, valamint az ingatlan-nyilvántartási eljárásban történő képviseletre.

12. A szerződésben nem szabályozott kérdésekben a Polgári Törvénykönyvről szóló 1959. évi IV. törvény rendelkezései az irányadók.

A Szerződő Felek egyezően kijelentik, hogy egyéb kérdéseket rögzíteni nem kívánnak, a jogügylettel kapcsolatos tájékoztatást megértették, a szerződés tartalmát, mint tényvázlatot is elfogadják. Az adásvételi szerződés hat eredeti példányban készült, melyet a felek elolvasás után, mint akaratukkal mindenben megegyezőt jóváhagyólag aláírtak.

Kiskőrös, 2013. ……………………………

jegyző 
Ellenjegyzem 2013. …………….. napján:
dr. Urbán Gábor jogtanácsos (Kiskőrös, Petőfi S. tér 1.) a Kecskeméti Törvényszék által ….-es szám alatt nyilvántartásba vett ……………...........-es igazolványszámon.







